b'\n_START_ARTICLE_\nEleccions a Espanya\n_START_SECTION_\nFases del proc\xc3\xa9s electoral\n_START_PARAGRAPH_\nEl proc\xc3\xa9s electoral espanyol \xc3\xa9s el conjunt d\'operacions que fan possible que se celebren eleccions a Espanya, des de la convocat\xc3\xb2ria d\'eleccions fins a la proclamaci\xc3\xb3 dels candidats elegits i les resolucions dels tribunals dels recursos electorals. La normativa que regula el proc\xc3\xa9s electoral consisteix en la Llei Org\xc3\xa0nica 5/1985, de 19 de juny del R\xc3\xa8gim Electoral General (LOREG) i les seues modificacions (Llei Org\xc3\xa0nica 1/1987 i Llei Org\xc3\xa0nica 8/1991).\n_START_SECTION_\nConvocat\xc3\xb2ria d\'eleccions\n_START_PARAGRAPH_\nEl vint-i-cinqu\xc3\xa8 dia abans de la finalitzaci\xc3\xb3 del mandat de les Corts Generals, les assemblees legislatives auton\xc3\xb2miques i les Corporacions Locals o abans a causa d\'una dissoluci\xc3\xb3 anticipada s\'expedeix un decret que estableix la data de la celebraci\xc3\xb3 d\'eleccions. Aquesta data ha de celebrar-se entre el dia cinquant\xc3\xa8 i seixant\xc3\xa8 des del dia de la convocat\xc3\xb2ria. Aix\xc3\xad estableix l\'art. 42 LOREG._NEWLINE_La data de celebraci\xc3\xb3 de les eleccions est\xc3\xa0 condicionada per la llei segons el tipus d\'eleccions._NEWLINE_54 dies abans de celebrar les eleccions es dissolen les cambres.\n_START_SECTION_\nPresentaci\xc3\xb3 i proclamaci\xc3\xb3 de candidats\n_START_PARAGRAPH_\nEls grups pol\xc3\xadtics que poden tindre representants a ser elegits s\xc3\xb3n: partits pol\xc3\xadtics, federacions pol\xc3\xadtiques, coalicions pol\xc3\xadtiques i agrupacions d\'electors (art. 44.1 LOREG). Aquests \xc3\xbaltims necessiten un determinat nombre de signatures com a aval a cada circumscripci\xc3\xb3 electoral on volen presentar una candidatura._NEWLINE_Els grups pol\xc3\xadtics que volen poder ser elegits elegeixen un representant davant l\'administraci\xc3\xb3 electoral. Aquesta persona gestiona els tr\xc3\xa0mits administratius i rep dels candidats un apoderament general per a actuar en procediment judicial sobre les eleccions (art. 43 LOREG)._NEWLINE_Els partits i federacions que formen coalici\xc3\xb3 han de comunicar-ho a la Junta Electoral competent en el termini de deu dies des de la convocat\xc3\xb2ria. La candidatura d\'aquestes coalicions ha de ser presentada de manera conjunta a les circumscripcions on es presente._NEWLINE_Els candidats es presenten a la Junta Electoral competent entre el dies quinz\xc3\xa8 i vint\xc3\xa8 des de la convocat\xc3\xb2ria. Quan es presenten llistes, aquestes han de tindre tants candidats com c\xc3\xa0rrecs a elegir m\xc3\xa9s tres suplents, important l\'ordre. Junt al nom de cada persona candidata es pot indicar la condici\xc3\xb3 de si \xc3\xa9s independent o, en cas de les coalicions, a quin partit pertany. Una vegada presentades, les candidatures no poden ser modificades. (art. 7, 45, 46.3 i 48 LOREG) El dia vint-i-dos\xc3\xa8 despr\xc3\xa9s de la convocat\xc3\xb2ria es publiquen les candidatures. Si es creu que hi ha una irregularitat, es comunica al representant de la candidatura perqu\xc3\xa8 ho corregisca en els dos dies despr\xc3\xa9s i amb un termini de 48 hores es poden corregir. Si els candidats compleixen els requeriments establits a l\'art. 46 LOREG el vint-i-set\xc3\xa8 dia posterior a la convocat\xc3\xb2ria, es publiquen el dia vint-i-vuit\xc3\xa8 postconvocat\xc3\xb2ria._NEWLINE_Amb un termini de dos dies a partir de la proclamaci\xc3\xb3, es poden presentar recursos al jutjat del contenci\xc3\xb3s-administratiu contra aquesta. La resoluci\xc3\xb3 judicial ha de ser citada en els dos dies despr\xc3\xa9s de la presentaci\xc3\xb3 del recurs i \xc3\xa9s inapel\xc2\xb7lable, podent presentar un recurs d\'empara al Tribunal Constitucional presentable en dos dies. El Tribunal Constitucional ha de resoldre\'l en els tres dies seg\xc3\xbcents.\n_START_SECTION_\nCampanya\n_START_PARAGRAPH_\nEs poden fer donar dos tipus de campanyes: les campanyes institucionals i les campanyes electorals._NEWLINE_La campanya institucional ha de ser informativa i ha d\'incentivar la participaci\xc3\xb3, sense influir en l\'orientaci\xc3\xb3 de la votaci\xc3\xb3 (art. 50.1 LOREG)._NEWLINE_La campanya electoral \xc3\xa9s el conjunt d\'activitats fetes pels grups pol\xc3\xadtics per captar vots (art. 50.2 LOREG). Aquesta comen\xc3\xa7a el trenta-vuit\xc3\xa8 dia postconvocat\xc3\xb2ria podent durar 15 dies m\xc3\xadnim i vint-i-u dies m\xc3\xa0xim, acabant a les zero hores del dia anterior a la votaci\xc3\xb3. Els actes de campanya estan prohibits entre la convocat\xc3\xb2ria i l\'inici del per\xc3\xadode i despr\xc3\xa9s de la finalitzaci\xc3\xb3 del per\xc3\xadode._NEWLINE_Cap persona jur\xc3\xaddica que no siguen els grups pol\xc3\xadtics pot fer campanya des de la data de convocat\xc3\xb2ria d\'eleccions. Tenen prohibit fer cap campanya electoral als membres en actiu de les Forces Armades, Cossos i Forces de Seguretat de l\'Estat, jutges, magistrats, fiscals i membres de les Juntes Electorals (art. 52 LOREG).\n_START_SECTION_\nMeses electorals\n_START_PARAGRAPH_\nEntre el vint-i-cinqu\xc3\xa8 i vint-i-nov\xc3\xa8 dia posterior a la convocat\xc3\xb2ria es fa el sorteig per al nomenament del President i les Vocals de la mesa electoral. Aquest sorteig el fa l\'ajuntament sota la supervisi\xc3\xb3 de les Juntes Electorals de la Zona. Els consistoris notifiquen personalment a les persones qui els haja tocat tres dies despr\xc3\xa9s del sorteig i si s\xc3\xb3n notificats massa tard, no invalida el resultat del sorteig. Alguns ajuntaments ho publiquen als seus llocs web._NEWLINE_A les 8:00 del dia de la votaci\xc3\xb3, es reuneixen al local assignat el president i els vocals de la mesa m\xc3\xa9s els suplents. Si falla el president, \xc3\xa9s substitu\xc3\xaft per aquest ordre: el primer suplent, el segon, el primer vocal i el segon vocal. Si falla un vocal, \xc3\xa9s substitu\xc3\xaft pel seu suplent._NEWLINE_Solament es constitueix la mesa si hi ha un president i dos vocals. Si no ocorre aix\xc3\xad, l\'autoritat governativa avisa per correu certificat a la Junta de Zona i aquesta designa lliurement les persones que seran i informa al Ministeri fiscal perqu\xc3\xa8 aclarisca la responsabilitat penal dels membres o substituts de la Mesa que no acudiren._NEWLINE_Si una hora abans de la votaci\xc3\xb3 no s\'haguera pogut constituir la mesa, la Junta Electoral de Zona convocaria una nova votaci\xc3\xb3 en els dos dies seg\xc3\xbcents._NEWLINE_Entre les 8:00 i les 8:30, el president i els vocals s\xc3\xb3n recipients de les acreditacions dels interventors i les confronten amb els talons que han d\'haver rebut de la Junta Electoral de Zona. "Si hi haguera dubtes sobre la identitat dels interventors o l\'autenticitat de les acreditacions, el president els donar\xc3\xa0 possessi\xc3\xb3 si aix\xc3\xad ho exigeixen, per\xc3\xb2 pot consignar en l\'Acta la seua reserva per a un aclariment posterior". Si es presenten m\xc3\xa9s de dos interventors per a una mateixa candidatura, el president solament d\xc3\xb3na possessi\xc3\xb3 als dos primers a arribar amb acreditacions. Els talons del president han d\'unir-se a l\'expedient electoral. Si no els t\xc3\xa9, els adjuntaria quan acabara l\'escrutini._NEWLINE_Si un interventor es presenta m\xc3\xa9s tard que les 8:30, no pot prendre possessi\xc3\xb3 del c\xc3\xa0rrec per\xc3\xb2 s\xc3\xad votar a la Mesa._NEWLINE_A les 8:30, el President est\xc3\xa9n l\'acta de constituci\xc3\xb3 de la Mesa. Aquesta acta ha d\'estar signada per ell, els vocals i els interventors i ha de contindre quines persones constitueixen la Mesa i al relaci\xc3\xb3 de noms dels interventors de cada candidatura. Entrega un certificat de l\'acta a cada representant de la candidatura, apoderat o interventor que el reclame, signada per ell i els vocals. Si es nega a entregar-lo, es formula la protesta, signada pels qui el reclamen, i un exemplar \xc3\xa9s unit a l\'expedient electoral i altre \xc3\xa9s rem\xc3\xa8s a la Junta Electoral competent.\n_START_SECTION_\nPassos del procediment d\'escrutini\n_START_PARAGRAPH_\nEl President extrau un a un els sobres de l\'urna, el llig en veu alta el contingut de la papereta, la mostra als vocals, interventors i apoderats._NEWLINE_Si un notari exercint dubta sobre el contingut de la papereta, podr\xc3\xa0 demanar-la en el moment i examinar-la._NEWLINE_El vot anota a favor d\'una candidatura, si la papereta t\xc3\xa9 el nom del candidat votat i tamb\xc3\xa9 si el sobre t\xc3\xa9 m\xc3\xa9s d\'una papereta de diferent candidatura._NEWLINE_El vot nul \xc3\xa9s aquell vot em\xc3\xa8s en sobre o paperetes que no segueix el model oficial, si la papereta no t\xc3\xa9 sobre, si\xc2\xa0; el vot \xc3\xa9s v\xc3\xa0lid si fins i tot cont\xc3\xa9 la mateixa papereta repetida solament. En les eleccions al Parlament Europeu, al Congr\xc3\xa9s dels Diputats, als Ajuntaments i als cabildos insulars s\xc3\xb3n nuls els vots emesos en paperetes amb modificacions als noms dels candidats o amb alteracions sobre la papereta. En les eleccions al Senat, s\xc3\xb3n nuls els emesos en paperetes amb noms assenyalats en exc\xc3\xa9s per cada circumscripci\xc3\xb3. Tamb\xc3\xa9 s\xc3\xb3n considerats nuls els vots amb sobres alterats._NEWLINE_El vot en blanc \xc3\xa9s el sobre sense papereta. En les eleccions del Senat, les paperetes sense indicaci\xc3\xb3 a favor de cap dels candidats.\n_START_SECTION_\nAnunci\n_START_PARAGRAPH_\nQuan s\'acaba el recompte de vots, es comprova el nombre de paperetes amb el de votants anotats. Si hi ha una protesta, la mesa decideix per majoria. El president anuncia en veu alta el resultat de l\'escrutini, dient la quantitat d\'electors, paperetes llegides, nul\xc2\xb7les, v\xc3\xa0lides (en blanc i vots de cada candidatura). Despr\xc3\xa9s d\'aquest anunci, les paperetes que no siguen no v\xc3\xa0lides o objecte de reclamaci\xc3\xb3 s\xc3\xb3n destru\xc3\xafdes davant dels assistents. Les no destru\xc3\xafdes s\xc3\xb3n adjuntades a l\'Acta._NEWLINE_La mesa difon el resultat amb una certificaci\xc3\xb3 amb les dades pronunciades en veu alta pel president i la col\xc2\xb7loca a l\'entrada del local. Una certificaci\xc3\xb3 an\xc3\xa0loga ser\xc3\xa0 entregada als representants de la candidatura, apoderats i interventors i candidats que la sol\xc2\xb7liciten, limitant a una certificaci\xc3\xb3 per candidatura. Altra certificaci\xc3\xb3 \xc3\xa9s assignada a la persona designada per l\'administraci\xc3\xb3 per a facilitar la informaci\xc3\xb3 provisional sobre els resultats que ha de proporcionar el Govern d\'Espanya.\n_START_SECTION_\nActa de la sessi\xc3\xb3\n_START_PARAGRAPH_\nDespr\xc3\xa9s de l\'anunci, el president, els vocals i els interventors signen l\'acta de la sessi\xc3\xb3. L\'acta de la sessi\xc3\xb3 cont\xc3\xa9 la quantitat d\'electors de la Secci\xc3\xb3 segons el cens, electors que han votat; interventors que han votat sense figurar en les llistes de la Secci\xc3\xb3, paperetes llegides, paperetes nul\xc2\xb7les, paperetes en blanc i vots obtinguts per cada candidatura; les reclamacions i protestes i les resolucions de la mesa amb vots particulars, els incidents i qui l\'haja provocat._NEWLINE_Els representants de les llistes i els membres de les candidatures, els apoderats i els interventors tenen dret a una certificaci\xc3\xb3 d\'all\xc3\xb2 consignat en l\'acte o qualsevol aspecte de l\'acta.\n_START_SECTION_\nDocumentaci\xc3\xb3 electoral\n_START_PARAGRAPH_\nDespr\xc3\xa9s d\'elaborar el acte i l\'expedici\xc3\xb3 de les certificacions, la mesa procedeix a preparar la documentaci\xc3\xb3 electoral, distribu\xc3\xafda en tres sobres._NEWLINE_El primer sobre cont\xc3\xa9: l\'expedient electoral (format per l\'acta original de constituci\xc3\xb3 de la Mesa, l\'acta original de la sessi\xc3\xb3, els documents que refer\xc3\xa8ncien l\'acta de sessi\xc3\xb3 i la llista numerada de votants i paperetes declarades nuls o objecte de reclamaci\xc3\xb3 i la llista del cens electoral)._NEWLINE_El segon cont\xc3\xa9 una c\xc3\xb2pia de l\'acta de constituci\xc3\xb3 de la mesa amb autoritzaci\xc3\xb3 del president, els vocals i els interventors presents._NEWLINE_El tercer cont\xc3\xa9 l\'acta de sessi\xc3\xb3, tamb\xc3\xa9 autoritzada pels membres de la Mesa i els interventors presents._NEWLINE_Aquests sobres s\xc3\xb3n tancats i fiquen les signatures el president, els vocals i els interventors creuant la part per on s\'obririen. Una vegada aquest proc\xc3\xa9s est\xc3\xa0 acabat, el president i els vocals i els interventors que vullguen van immediatament al Jutjat de Primera Inst\xc3\xa0ncia o de Pau a la demarcaci\xc3\xb3 on est\xc3\xa0 la Mesa per entregar els dos primers sobres. Les forces p\xc3\xbabliques acompanyen i faciliten el trasllat en cas de ser prec\xc3\xads. Abans d\'entregar els sobres, el president i qui l\'acompanye s\'identificaran. Una vegada donada la documentaci\xc3\xb3, rebran un rebut amb el dia i hora de l\'entrega. El tercer sobre s\'entrega al funcionari del Servei de Correus, que anir\xc3\xa0 a la Mesa per a recollir-lo. M\xc3\xadnim un vocal es queda a la Mesa fins que s\'efectua l\'entrega. Les deu hores posteriors a l\'entrega de l\'\xc3\xbaltim sobre, el jutge va a la seu en persona de la Junta Electoral que fa l\'escrutini. Els primers sobres s\xc3\xb3n entregats amb rebut detallat i els segons queden arxivats al jutjat. El servei de Correus envia els tercers sobres recollits a la Junta Electoral que far\xc3\xa0 l\'escrutini.\n_START_SECTION_\nEscrutini general\n_START_PARAGRAPH_\nL\'escrutini general la fa la Junta Electoral corresponent, ho fa de manera p\xc3\xbablica i es fa el cinqu\xc3\xa8 dia despr\xc3\xa9s del dia de la votaci\xc3\xb3. No pot ser interromput, excepte si passen 12 hores, podent suspendre\'l fins l\'endem\xc3\xa0, podent allargar-lo fins a nou dies inclusive posteriors a les eleccions._NEWLINE_L\'escrutini es realitza reunint-se primer cada Junta amb els representants i apoderats de les candidatures que es presenten a la seu del local on exerceix el Secretari de la Junta. La Junta no pot anul\xc2\xb7lar cap acta ni vot, limitant-se a verificar el recompte i sumar els vots. Si les dades certificades s\xc3\xb3n contradict\xc3\xb2ries, no s\xc3\xb3n computades. Durant l\'examen de les actes, els representants o apoderats de les candidatures no poden protestar o reclamar res, sin\xc3\xb3 fer "observacions puntuals referides a l\'exactitud de les dades llegides"._NEWLINE_Una vegada acabat l\'escrutini, els representants i apoderats de les candidatures poden fer reclamacions i protestes en el termini dels dos dies. La Junta Electoral ha de resoldre-les en dos dies._NEWLINE_La Junta Electoral proclama als electes abans del dia quinz\xc3\xa8 posterior al dia de les eleccions. L\'acta d\'elecci\xc3\xb3 s\'est\xc3\xa9n per triplicat i est\xc3\xa0 signada pel president i el secretari de la Junta. L\'acta cont\xc3\xa9: el nombre d\'electors, vots v\xc3\xa0lids, vots nuls, vots en blanc, vots i escons obtinguts per cada candidatura i la relaci\xc3\xb3 nominal d\'electes a m\xc3\xa9s de les protestes i reclamacions produ\xc3\xafdes i les resolucions adoptades al respecte._NEWLINE_La Junta arxiva un dels exemplars de l\'acta de sessions, un altre \xc3\xa9s rem\xc3\xa8s a la cambra o corporaci\xc3\xb3 dels electes i un tercer exemplar \xc3\xa9s rem\xc3\xa8s a la Junta Electoral Central. Aquesta, en el termini de 40 dies, publica en el Butllet\xc3\xad Oficial de l\'Estat els resultats generals i per circumscripci\xc3\xb3. S\'entreguen "c\xc3\xb2pies certificades de l\'acta d\'escrutini general als representants de les candidatures que les sol\xc2\xb7liciten" i s\'entreguen acreditacions de la seua proclamaci\xc3\xb3 als candidats electes.\n_START_SECTION_\nPresa de possessi\xc3\xb3 dels c\xc3\xa0rrecs electes\n_START_PARAGRAPH_\nEls candidats estan obligats a jurar o prometre acatar la Constituci\xc3\xb3 i han de complir els requeriments que determinen les lleis i reglaments quan prenen el c\xc3\xa0rrec per a obtindre\'ls.\n_START_SECTION_\nPaperetes i sobres electorals\n_START_PARAGRAPH_\nLes Juntes Electorals competents aproven el model oficial de les paperetes de vot. Aquestes paperetes han de complir els criteris establits a la LOREG i els reglaments que la desenvolupen._NEWLINE_L\'administraci\xc3\xb3 electoral assegura que hi haja prou paperetes i sobres de votaci\xc3\xb3. Els propis grups pol\xc3\xadtics poden confeccionar paperetes sense que seguisquen el model oficial.\n_START_SECTION_\nAgrupaci\xc3\xb3 dels electors\n_START_PARAGRAPH_\nLes circumscripcions estan dividides en Seccions Electorals, cada Secci\xc3\xb3 Electoral cont\xc3\xa9 entre 500 i 2.000 electors, inclusive. Cada municipi t\xc3\xa9 m\xc3\xadnim una Secci\xc3\xb3 Electoral i cada Secci\xc3\xb3 Electoral no pot estar en m\xc3\xa9s d\'un municipi. A cada Secci\xc3\xb3, hi ha una Mesa Electoral o m\xc3\xa9s en cas d\'estar dispersa la poblaci\xc3\xb3 o el nombre d\'electors ho aconsella. La quantitat d\'electors assignats a la Mesa no pot ser inferior a 200 persones. Els electors d\'una mateixa secci\xc3\xb3 estan ordenats alfab\xc3\xa8ticament en les llistes electorals.\n_START_SECTION_\nMeses electorals\n_START_PARAGRAPH_\nLa mesa electoral est\xc3\xa0 formada per un president i dos vocals. Si coincideixen diverses eleccions, la mesa \xc3\xa9s comuna a totes aquestes (art. 25 LOREG). Est\xc3\xa0 formada pels ajuntaments sota la supervisi\xc3\xb3 de les Juntes Electorals de Zona._NEWLINE_El president i els vocals s\xc3\xb3n designats per sorteig p\xc3\xbablic en les persones censades a la Secci\xc3\xb3 corresponent i han de ser menors de 65 anys que no siguen analfabets a nivell d\'escriptura i lectura. El president ha de tindre el graduat escolar._NEWLINE_Els c\xc3\xa0rrecs aquests s\xc3\xb3n obligatoris i no poden ser els candidats. S\xc3\xb3n comunicats en els tres dies despr\xc3\xa9s del sorteig. Tenen un termini de 7 dies per a al\xc2\xb7legar davant la Junta Electoral de Zona si hi ha quelcom justificat que els impedeix acceptar el c\xc3\xa0rrec. La Junta t\xc3\xa9 un termini per resoldre aquesta al\xc2\xb7legaci\xc3\xb3 de cinc dies, sense opci\xc3\xb3 a presentar recurs. Si el nomenat no pot acudir, ha de comunicar-ho setanta-dos hores abans de constituir-se la mesa. Si l\'impediment ocorre despr\xc3\xa9s, s\'avisa a la Junta de manera immediata i abans de constituir-se la mesa. La Junta comunica al suplent perqu\xc3\xa8 fa\xc3\xa7a la substituci\xc3\xb3._NEWLINE_Cada mesa ha de comptar amb: una urna, una cabina de votaci\xc3\xb3 i una quantitat suficient de sobres i paperetes. Si falta algun d\'aquest elements abans o durant la votaci\xc3\xb3, el president de la mesa ha de comunicar-ho immediatament a la Junta de Zona, el qual s\'encarrega de subministrar all\xc3\xb2 que falta.'